બીજી બાજુ રાજસ્થાને રવિવારે પેટ્રોલ-ડીઝલના ભાવમાં ચાર ટકા વેટ ઘટાડયા બાદ આંધ્ર પ્રદેશ પણ આ કવાયતમાં જોડાયું હતું. કેન્દ્ર દ્વારા કોઈ રાહત મળશે નહીં તેનાં એંધાણ આવતાં જ આંધ્ર પ્રદેશના મુખ્યમંત્રી ચંદ્રાબાબુ નાયડુએ પેટ્રોલ-ડીઝલના ભાવમાં ઘટાડો કરવાનો નિર્ણય જાહેર કર્યો હતો. સોમવારે મધરાતથી આંધ્ર પ્રદેશમાં પેટ્રોલ-ડીઝલના ભાવમાં બે રૂપિયાનો ઘટાડો જાહેર કરવામાં આવ્યો હતો.